stanford-oval/wikipedia huggingface dataset:
หูตง-จงหัว ชิปบิลดิง
ประวัติ

หูตง-จงหัว ชิปบิลดิง ก่อตั้งขึ้นโดยการควบรวมกิจการระหว่าง หูตง ชิปบิลดิงกรุ๊ป (Hudong Shipbuilding) และจงหัว ชิปยาร์ด (Zhonghua Shipyard)
บริษัท หูตง-จงหัว เป็นผู้ก่อสร้างเรือ Dapeng Sun ซึ่งเป็นเรือบรรทุกแอลเอ็นจี (LNG) ลำแรกที่สร้างขึ้นในประเทศจีนซึ่งมีมูลค่า 160 ล้านดอลลาร์สหรัฐ การส่งมอบเกิดขึ้นล่าช้าจากกำหนดการเดิมสี่เดือนและเกิดขึ้นในเดือนเมษายน พ.ศ. 2551
ในปี พ.ศ. 2548 มีการประกาศว่า หูตง-จงหัว ตั้งใจที่จะลงทุนในกิจการร่วมค้ากับ České loděnice (อู่ต่อเรือเช็ก) ในเดซซิน České loděnice หลีกเลี่ยงการล้มละลายโดยการควบรวมกิจการกับ VEKA Group ในปี พ.ศ. 2554 ในเดือนกรกฎาคม พ.ศ. 2544 ปั้นจั่นขาสูง (gantry crane) ขนาด 5,000 ตันเกิดการพังทลายลงที่ หูตงชิปบิลดิง กรุ๊ป (Hudong Shipbuilding Group) ขณะกำลังก่อสร้าง ทำให้คนงานเสียชีวิต 36 คนและบาดเจ็บอีก 8 คน นับเป็นปั้นจั่นตัวแรกที่ออกแบบและสร้างในประเทศจีน
ในเดือนพฤษภาคม พ.ศ. 2551 ปั้นจั่นขาสูงขนาด 600 ตัน 2 ตัวพังทลายลงระหว่างการยกของ ส่งผลให้มีผู้เสียชีวิต 3 ราย และอีก 2 รายได้รับบาดเจ็บ
ในเดือนกันยายน พ.ศ. 2560 หูตง-จงหัว ได้รับสัญญาให้สร้างเรือขนส่งตู้คอนเทนเนอร์ชั้น ฌาคส์ อาร์ ซาอเด (Jacques Saadé) ขนาด 23,000 TEU จำนวน 5 ลำจากทั้งหมด 9 ลำ เรือเหล่านี้ถือเป็นเรือขนส่งตู้คอนเทนเนอร์ที่ใหญ่ที่สุดในโลกที่ใช้ก๊าซธรรมชาติเหลวในขณะนั้น โดยมีความยาว 400 เมตรและกว้าง 61 เมตร ลำแรกคือ CMA CGM Jacques Saadé มีการส่งมอบในวันที่ 22 กันยายน พ.ศ. 2563 จากกำหนดการส่งมอบเดิมในเดือนพฤศจิกายน พ.ศ. 2562 ซึ่งล่าช้าไป 10 เดือน ซึ่งในปี พ.ศ. 2564 เรือทั้ง 5 ลำที่ทำสัญญากับ หูตง-จงหัว ได้ถูกส่งมอบจนครบถ้วน
ในปี พ.ศ. 2562 หูตง-จงหัว ได้เซ็นสัญญาจัดหาเรือขนส่งตู้คอนเทนเนอร์ขนาด 23,000 TEU จำนวน 4 ลำจากบริษัทขนส่ง เอเวอร์กรีนของไต้หวัน หลังจากที่เคยส่งมอบเรือขนส่งตู้คอนเทนเนอร์ขนาด 2,500 TEU จำนวน 4 ลำให้กับบริษัทเดียวกันนี้สำเร็จมาแล้ว โฆษกของบริษัท ไชน่าสเตทชิปบิลดิงคอร์ปอเรชั่น ซึ่งเป็นบริษัทแม่ของ หูตง-จงหัว กล่าวว่า "สิ่งนี้แสดงให้เห็นว่าผู้ประกอบการเรือเดินทะเลรายใหญ่ ได้ให้การรับรองการออกแบบและการก่อสร้างเรือขนส่งตู้คอนเทนเนอร์ขนาดใหญ่พิเศษของบริษัทต่อเรือนี้"
ในปี พ.ศ. 2563 หูตง-จงหัว ได้เซ็นสัญญา 3 พันล้านดอลลาร์สหรัฐในการจัดหาเรือบรรทุกก๊าซธรรมชาติเหลวจำนวน 16 ลำให้กับ กาตาร์ เอ็นเนอร์จี การประมูลดังกล่าวเป็นส่วนหนึ่งของแผนของ กาตาร์ เอ็นเนอร์จี ซึ่งเป็นผู้ผลิตก๊าซธรรมชาติเหลวรายใหญ่ที่สุดในโลก เพื่อสนับสนุนการเพิ่มขึ้นของกำลังการผลิตก๊าซธรรมชาติเหลวที่คาดว่าจะเกิดขึ้น และอาจรวมถึงเรือบรรทุกก๊าซธรรมชาติเหลวมากถึง 100 ลำ
ในเดือนมกราคม พ.ศ. 2564 มีรายงานว่า หูตง-จงหัว ชิปบิลดิง จะย้ายไปที่เกาะฉางซิง (Changxing) ซึ่งอยู่ติดกับอู่ต่อเรือเจียงหนาน ชิปยาร์ด (Jiangnan Shipyard) การก่อสร้างอู่ต่อเรือเริ่มขึ้นในเดือนมกราคม พ.ศ. 2564 คาดว่าระยะแรกจากสองระยะจะแล้วเสร็จในปี พ.ศ. 2566 ภายใต้วงเงินมูลค่า 8 พันล้านหยวนจีน คาดว่าจะมีต้นทุนรวมอยู่ที่ 18 พันล้านหยวนจีน
ในเดือนมิถุนายน พ.ศ. 2564 เอเวอร์กรีนได้เซ็นสัญญากับ หูตง-จงหัว ชิปบิลดิง เพื่อต่อเรือชั้น เอเวอร์กรีน เอ จำนวน 2 ลำ ขนาด 24,000 TEU ซึ่งจะกลายเป็นเรือขนส่งตู้คอนเทนเนอร์ที่ใหญ่ที่สุดในโลกเมื่อพิจารณาจากจำนวน TEU โดยคาดว่าจะส่งมอบได้ในช่วงปลายปี พ.ศ. 2566 ถึงต้นปี พ.ศ. 2567 โดยคาดว่าเรือเหล่านี้จะมีราคาลำละ 180 ล้านดอลลาร์สหรัฐ ซึ่งในเดือนมีนาคม พ.ศ. 2565 ได้มีการสั่งซื้อเรือประเภทนี้เพิ่มอีก 3 ลำ
เหตุการณ์กับเรือบรรทุกก๊าซธรรมชาติเหลว

เรือบรรทุกก๊าซธรรมชาติเหลว (LNG carrier) ที่สร้างในจีนในช่วงแรกประสบปัญหาเรื่องความน่าเชื่อถือ เรือต้าเผิงซัน (Dapeng Sun) ต้องซ่อมแซมเป็นเวลานานในสิงคโปร์เป็นระยะเวลากว่า 14 เดือนหลังจากการส่งมอบเรือ ขณะที่เรือ CESI Gladstone เรือบรรทุกก๊าซธรรมชาติเหลวที่ส่งมอบโดย หูตง-จงหัว ในเดือนตุลาคม พ.ศ. 2559 ได้ประสบปัญหาระบบขับเคลื่อนขัดข้องใกล้กับปาปัวนิวกินีในเดือนมิถุนายน พ.ศ. 2561
สิ่งอำนวยความสะดวกและแผนก

เครื่องจักรหนักหูตง เกิดขึ้นจากการควบรวมกิจการของแผนกเครื่องยนต์ของอู่ต่อเรือหูตง และอู่ต่อเรือเซี่ยงไฮ้
หูตงชิปบิลดิง
เซี่ยงไฮ้เอ็ดเวิร์ดชิปบิลดิง ก่อตั้งขึ้นใน พ.ศ. 2540 โดยเป็นกิจการร่วมค้าระหว่าง ไชน่าสเตท ชิปบิลดิง คอร์ปอเรชั่น และ ฮันซา ชิปบิลดิง (Hansa Shipbuilding) มีรายงานว่าเป็นกิจการร่วมค้าระหว่าง หูตง-จงหัว และ ฮันซา ใน พ.ศ. 2548
หัวรุนต้าตงชิปบิลดิง เป็นการร่วมทุนกับ ไชน่า รีซอร์สเซส (China Resources)
จงหัวชิปบิลดิง
เรือของไทย

ประเทศไทย เป็นหนึ่งในลูกค้าของ หูตง-จงหัว ชิปบิลดิง ในส่วนของอุตสาหกรรมป้องกันประเทศในการต่อเรือรบให้กับกองทัพเรือไทย ประกอบไปด้วย
เรือตรวจการณ์ไกลฝั่งชุดเรือหลวงปัตตานี
เรือหลวงปัตตานี (OPV-511)
เรือหลวงนราธิวาส (OPV-512)
เรือหลวงช้าง (LPD-792)
ดูเพิ่ม

รายชื่อผู้ต่อเรือและอู่ต่อเรือ
แหล่งข้อมูลอื่น

Official web site เก็บถาวร 2023-09-21 ที่ เวย์แบ็กแมชชีน (ในภาษาอังกฤษ)
China State Shipbuilding Corporation web site (ในภาษาอังกฤษ)
ตำแหน่งที่ตั้งใหม่ของ หูตง-จงหัว ชิปบิลดิง ที่เกาะฉางซิง
เรือฟริเกต F-22P ที่สร้างโดย หูตง-จงหัว สำหรับกองทัพเรือปากีสถาน
เรือหลวงนราธิวาส (OPV-512)
ภัทร เอกแสงกุล

| ภัทร เอกแสงกุล> สารนิเทศภูมิหลัง |
| --- | --- |
เกิด: 10 พฤษภาคม พ.ศ. 2538 (29 ปี)
ส่วนสูง: 1.76 เมตร (5 ฟุต 9 1⁄2 นิ้ว)
น้ำหนัก: 64 กิโลกรัม
อาชีพ: นักแสดง นายแบบ นักร้อง พิธีกร ยูทูบเบอร์
ปีที่แสดง: 2557-ปัจจุบัน
ผลงานเด่น: เฟย จาก GPA สถาบันพันธุ์แสบ(2558)  เคน จาก ปริศนาอาฆาต (2558)  องอาจ จาก รัก-ออกแบบไม่ได้ (2559)  โซ่ จาก Club Friday Celeb's Stories ตอน ความสุข (2560)   เค กนก จาก 4 คิงส์ 2
สังกัด: จีเอ็มเอ็มทีวี
ภัทร เอกแสงกุล ชื่อเล่น เฟย เกิดเมื่อวันที่ 10 พฤษภาคม พ.ศ. 2538 เป็นนักแสดงชาวไทย เข้าสู่วงการบันเทิงโดยคำชักชวนของเอกชัย เอื้อสังคมเศรษฐ มีผลงานเด่นจากซีรีส์เรื่อง GPA สถาบันพันธุ์แสบ และ O-negative รักออกแบบไม่ได้ รับบทเป็น องอาจ นอกจากนี้เขายังติด 1 ใน 50 หนุ่มโสดคลีโอ ปี 2015 และดำรงตำแหน่งจุฬาฯ คฑากร รุ่นที่ 7.1
ประวัติ

ภัทร เอกแสงกุล ศึกษาในระดับมัธยมต้นที่ โรงเรียนนวมินทราชินูทิศ บดินทรเดชา ระดับมัธยมปลายที่ โรงเรียนบดินทรเดชา (สิงห์ สิงหเสนี) ปัจจุบันสำเร็จการศึกษาระดับปริญญาตรี สาขาการจัดการการสื่อสาร (นานาชาติ)  คณะนิเทศศาสตร์ จุฬาลงกรณ์มหาวิทยาลัย นอกจากนี้ภัทรยังทำกิจกรรมเป็นจุฬาฯคทากร ตัวแทนของมหาวิทยาลัยในงานฟุตบอลประเพณีจุฬาฯ–ธรรมศาสตร์ ครั้งที่ 70
ผลงาน > ภาพยนตร์

| พ> ศ. | เรื่อง | บทบาท |
| --- | --- | --- |
| 2560 | Net I Die สวยตายล่ะมึง | ซัน |
| 2566 | 5 แม่บ้านถล่มมาเฟีย | มิกกี้ |
| 2566 | 4 KINGS 2 | เค |
ผลงาน > ละครเวที

(2556) ละครเวทีคณะนิเทศศาสตร์ จุฬาลงกรณ์มหาวิทยาลัย เรื่อง ปิ๊กกะแอน รับบทเป็น ปิ๊ก
ผลงาน > ซีรีส์/ละครโทรทัศน์

| พ> ศ. | เรื่อง | บทบาท | ออกอากาศ |
| --- | --- | --- | --- |
| 2558 | GPA สถาบันพันธุ์แสบ | เฟย | จีเอ็มเอ็ม 25 |
| 2558 | ปริศนาอาฆาต | เคน | จีเอ็มเอ็ม 25 |
| 2559 | Love Songs Love Series ตอน สุขาอยู่หนใด | เป้ง | จีเอ็มเอ็ม 25 |
| 2559 | Club Friday To Be Continued ตอน เธอเปลี่ยนไป | ฟรอย | จีเอ็มเอ็ม 25 |
| 2559 | O-Negative รัก-ออกแบบไม่ได้ | องอาจ | จีเอ็มเอ็ม 25 |
| 2560 | ขอบคุณที่รักกัน To Be Continued | ฟิวส์ | จีเอ็มเอ็ม 25 |
| 2560 | Home Stay หนีรัก ไปพักใจ | ปอร์เช่ | จีเอ็มเอ็ม 25 |
| 2560 | Club Friday Celeb's Stories ตอน ความสุข | โช | จีเอ็มเอ็ม 25 |
| 2560 | มิติสยอง เชื่อเป็น..ไม่เชื่อตาย ตอน เบญจเพศ | เชน | จีเอ็มเอ็ม 25 |
| 2560 | ความรักครั้งสุดท้าย | กำพล | จีเอ็มเอ็ม 25 |
| 2560 | แหวนดอกไม้ | ฐาปนา | จีเอ็มเอ็ม 25 |
| 2561 | Love Songs Love Series ตอน เราและนาย | เฟย | จีเอ็มเอ็ม 25 |
| 2561 | ทีมล่าทรชน | หมวดภานุ | จีเอ็มเอ็ม 25 |
| 2561 | Love Songs Love Series ตอน ก็เคยสัญญา | โซ่ | จีเอ็มเอ็ม 25 |
| 2561 | โลกโซเชี่ย ล Social Syndrome ตอน Go Hoax! | ทู | จีเอ็มเอ็ม 25 |
| 2562 | ก่อนอรุณจะรุ่ง | เอกภพ | จีเอ็มเอ็ม 25 |
| 2562 | Theory of Love ทฤษฎีจีบเธอ | เชน | จีเอ็มเอ็ม 25 |
| 2562 | แรงเทียน | ธนกฤต | จีเอ็มเอ็ม 25 |
| 2563 | Turn Left Turn Right สมองเลี้ยวซ้าย หัวใจเลี้ยวขวา | ซัน | จีเอ็มเอ็ม 25 |
| 2563 | เริงริตา | เบียร์ | จีเอ็มเอ็ม 25 |
| 2563 | Manner of Death พฤติการณ์ที่ตาย | ทรงศักดิ์ สว่างกุล (อัยการปื้ด) | WeTV |
| 2564 | นาบี ฉันจะไม่รักเธอ | โอม | จีเอ็มเอ็ม 25 |
| 2564 | นายคะ อย่ามาอ่อย | มาร์ค | จีเอ็มเอ็ม 25 |
| 2564 | Baker Boys รักของผม ขนมของคุณ | พูห์ | จีเอ็มเอ็ม 25 |
| 2564 | The Player รัก เป็น เล่น ตาย | พิช | จีเอ็มเอ็ม 25 |
| 2564 | เล่ห์แค้น | ภพ | WeTV |
| 2565 | คืนนับดาว | มินจุน | จีเอ็มเอ็ม 25 |
| 2565 | Mama Gogo แม่มาคุม หนุ่มบาร์ร้อน | โดม | จีเอ็มเอ็ม 25 |
| 2565 | Vice Versa รักสลับโลก | ภูวดล | จีเอ็มเอ็ม 25 |
| 2565 | หนังรักเรื่องที่แล้ว | แชมป์ | จีเอ็มเอ็ม 25 |
| 2566 | Dirty Laundry ซักอบร้ายนายสะอาด | นิค | ดิสนีย์+ ฮอตสตาร์,จีเอ็มเอ็ม 25 |
| 2566 | พิพิธภัณฑ์รัตติกาล | ไตรภพ | จีเอ็มเอ็ม 25 |
| 2566 | เรื่องตลก69 เดอะซีรีส์ | ทัด ไททานิค | netflix |
| 2566 | สองเดือดเลือดเดียวกัน | เฮียอา | จีเอ็มเอ็ม 25 |
| 2566 | วาเลนไทน์ อะเกน..มูไม่พักวันรักวนลูป | เต๋อ | WeTV |
| 2567 | high school frenemy มิตรภาพคราบศัตรู | ครูซุง | จีเอ็มเอ็ม 25 |
| 2568 | Sweet Dreams ฆ่าฉันในฝันของนาย | ไตร | โมโนแม็กซ์,โมโน 29 |
ผลงาน > ซิทคอม

| ปี | เรื่อง | บทบาท |
| --- | --- | --- |
| 2561 | สุภาพบุรุษสุดซอย ตอน ลอยกระทง Talent Show | โบ |
| 2563 | เป็นต่อ Uncensored สำมะเล เพลย์บอย | อั้ม |
ผลงาน > พิธีกร

| ปี พ> ศ. | รายการ | ช่อง |
| --- | --- | --- |
| 2557 | เกรียน Possible | จีเอ็มเอ็มแชนเนล |
| 2558 | วิทย์ วี่ วิทย์ วิทยาซ่า | จีเอ็มเอ็ม 25 |
| 2559 | พลังงง พลังงาน | จีเอ็มเอ็ม 25 |
| 2559 - 2562 | โตแล้ว | จีเอ็มเอ็ม 25 |
| 2563 | โตแล้วเป็นคนทุกที่ | จีเอ็มเอ็ม 25 |
| 2563 - 2564 | เสือคู่ | YouTube:4 MILLION |
| 2564 | KARNFOEI | YouTube:KARNFOEI |
| 2568 | ล้น FEED​ | ช่อง One31​ |
ผลงาน > เพลง

(2557) เป็นไปได้ Ost. เกรียน Possible
(2564) Sweet Day Ost. Baker Boys รักของผม ขนมของคุณ
ผลงาน > มิวสิควิดิโอ

| ปี | เพลง | นักร้อง |
| --- | --- | --- |
| 2557 | เป็นไปได้ OST. เกรียน POSSIBLE | เฟย ภัทร |
| 2560 | ถ้าชาติหน้ามีจริง | INSTINCT |
| 2561 | มือ | PUNBASHER |
| 2565 | พี่คิดถึงหนู | THE MOUSSES |
| 2567 | จาก | BOMB AT TRACK |
แหล่งข้อมูลอื่น

ภัทร เอกแสงกุล ที่เฟซบุ๊ก
ภัทร เอกแสงกุล ที่เอกซ์ (ทวิตเตอร์)
ภัทร เอกแสงกุล ที่อินสตาแกรม
คณะมหาอำมาตย์

คณะมหาอำมาตย์ หรือ เน่ย์เก๋อต้าเสวียซื่อ (จีนตัวเต็ม: 内阁大学士; จีนตัวย่อ: 內閣大學士; พินอิน: Nèigé dàxué shì) คือ คณะรัฐบาลที่ก่อตั้งขี้นในสมัยราชวงศ์หมิง ประกอบด้วย
มหาอำมาตย์พระที่นั่งจงจี้ (中极殿大学士)
มหาอำมาตย์พระที่นั่งเจี้ยนจี่ (建极殿大学士)
มหาอำมาตย์พระที่นั่งเหวินฮั่ว (文华殿大学士)
มหาอำมาตย์พระที่นั่งอู่อิง (武英殿大学士)
มหาอำมาตย์ศาลาเหวินหยวน (文渊阁大学士)
มหาอำมาตย์ศาลาตง (东阁大学士)
หน้าที่หลัก คือ ตรวจฎีกา กลั่นกรอง แล้วลงมติตามสมควร ซึ่งสมาชิกอาวุโสสุดเรียกกันทั่วไปว่า อำมายต์นายก  (首輔 "โฉวฝู่")
ในสมัยราชวงศ์ชิง หลังรัชศกหย่งเจิ้งปีที่ 8 (ค.ศ. 1730) คณะรัฐบาลต้าเสวียซื่อได้เลื่อนขั้นจากขุนนางขั้น 5 ชั้นเอก เป็นขุนนางขั้น 1 ชั้นเอก และในวันที่ 4 ธันวาคม รัชศกเฉียนหลงปีที่ 13 (22 มกราคม ค.ศ. 1749) คณะรัฐบาลต้าเสวียซื่อ ได้เปลี่ยนจากสี่พระที่นั่งสองศาลา เป็นสามพระที่นั่งสามศาลา และตำแหน่งมหาอำมาตย์พระที่นั่งจงเหอถูกยกเลิก มีการตั้งมหาอำมายต์ศาลาถี่เริ่น (体仁阁大学士) ขึ้นมาแทน
โฉวฝู่

โดยทั่วไปแล้วในสมัยราชวงศ์หมิง โฉวฝู่หมายถึงขุนนางที่เข้าร่วมรัฐบาลต้าเสวียซื่อนานที่สุด เป็นผู้อาวุโสที่สุด และมีตำแหน่งทางการสูงสุด ด้วยปัจจัยนี้มักจะได้รับความไว้วางใจจากจักรพรรดิมากที่สุด  ทำให้มีอำนาจและสถานะที่สำคัญ นอกจากจะมีโฉวฝู่ ยังมีตำแหน่งรองอำมายต์นายก (次輔"ชื่อฝู่")
โฉวฝู่ > อำนาจของโฉวฝู่

ในสมัยราชวงศ์หมิงโฉวฝู่เป็นประธานของรัฐบาลต้าเสวียซื่อและมีอำนาจมากที่สุด โดยเฉพาะอำนาจในการ "ร่างหมาย"
ประการแรกโฉวฝู่มีอำนาจในการลงหมึกสีชาดแทนจักรพรรดิ
ประการที่สองโฉวฝู่อิทธิพลต่อหกกระทรวง
ประการที่สามโฉวฝู่มักจะควบตำแหน่งอื่นด้วย
นอกจากนี้ยังมีอำนาจในการหักล้างพระราชโองการที่ไม่เหมาะสมของ จักรพรรดิด้วยการส่งคืนจักรพรรดิ ซึ่งอำนาจที่แท้จริงของโฉวฝู่นั่นจะแตกต่างกันไปในแต่ละคน แต่มีเพียงไม่กี่คนเท่านั้นที่กล้าที่ใช้อำนาจที่แท้จริงของโฉวฝู่ เช่น จาง จฺวีเจิ้ง เป็นต้น
เกา ก๋ง

เกา ก๋ง (จีน: 高拱; พินอิน: Gāo gǒng) มีชื่อรองว่าซูชิง (肃卿) เกิดที่เมืองซินเจิ้งในมณฑลเหอหนาน เป็นขุนนางในสมัยราชวงศ์หมิง ได้ดำรงตำแหน่งที่สำคัญมากมาย
ชีวประวัติ

บรรพบุรุษของเกา ก๋งหนีจากความวุ่นวายในช่วงปลายราชวงศ์หยวน ย้ายไปที่เมืองซินเจิ้ง (新郑市) ในมณฑลเหอหนาน
เกา ก๋งเกิดในตระกูลข้าราชการ ได้รับการอบรมสั่งสอนอย่างเข้มงวดตั้งแต่ยังเป็นเด็ก
ในรัชศกเจียจิ้งปีที่ 7 (ค.ศ. 1528) เกา ก๋งได้อันดับที่ห้าในการสอบมณฑลเหอหนาน
ในรัชศกเจียจิ้งปีที่ 20 (ค.ศ. 1541) เกา ก๋งสอบผ่านระดับจิ้นซื่อ (进士) และได้รับเลือกให้เป็น ซูจี่ซื่อ (庶吉士)
ในรัชศกเจียจิ้งปีที่ 21 (ค.ศ. 1542) เกา ก๋งได้เป็น เปียนชวิน (编修) ประจำสำนักฮั่นหลิน
ในรัชศกเจียจิ้งปีที่ 39 (ค.ศ. 1560) เกา ก๋งได้เป็นสมุหไท่ฉ่างซื้อ (太常寺卿 "ไท่ฉ่างซื้อชิง")
ในเดือนมีนาคม รัชศกเจียจิ้งปีที่ 45 (ค.ศ.1566) เกา ก๋งได้ถูกเลือกโดยโฉวฝู่ซู่เจี๋ย (徐阶) ให้ดำรงตำแหน่งมหาอำมาตย์ศาลาเหวินหยวน (文渊阁大学士)
ในเดือนธันวาคม รัชศกหลงชิ่งปีที่ 3 (ค.ศ.1569) เกา ก๋งได้เป็นเสนาบดีกระทรวงมหาดไทย (吏部尚書)
เกา ก๋งเป็นผู้ส่งเสริมให้อิน เจิ้งเหม่า (殷正茂) ได้เป็นอุปราช (总督) ประจำมณฑลยูนนาน และยังแนะนำให้พาน จี่ซุ่น(潘季驯) ดูแลแม่น้ำเหลือง นอกจากนี้เกา ก๋งได้เปลี่ยนโครงสร้างกระทรวงกลาโหม (兵部 "ปิงปู้") จาก หนึ่งเสนาบดีว่าการ สองเสนาบดีช่วย เป็นหนึ่งเสนาบดีว่าการ สี่เสนาบดีช่วย
เกา ก๋ง และจาง จฺวีเจิ้งพบกันครั้งแรกเมื่อพวกเขารับราชการในราชวิทยาลัย (国子监 "กั่วจือเจียน") เมื่อหมิงซื่อจงสวรรคต โฉวฝู่ซู่เจี๋ยได้เรียกลูกศิษย์จาง จฺวีเจิ้งมาร่วมเขียนพระราชโองการหลังสวรรคตของหมิงซื่อจง โดยไม่ได้เรียกเกา ก๋งมาร่วมเขียนด้วย หลังจากนั่นทั้งสองก็เริ่มขัดแย้งกัน รัชศกหลงชิ่งปีที่ 5 เกา ก๋งถูกเป่าหูโดยพรรคพวกว่าจาง จฺวีเจิ้ง รับสินบน 30,000 ตำลึงจากโฉวฝู่ซู่เจี๋ย จึงทำให้ความบาดหมางมากขึ้นไปอีก
เมื่อจูอี้จุนขึ้นครองราชย์เป็นจักรพรรดิ จาง จฺวีเจิ้งได้วางแผนให้เฟิ่ง เป่าอินเป็นผู้ทูลต่อหลี่หวงกุ้ยเฟย และเฉินหวงโฮ่ว กล่าวหาว่าเกา ก๋งใช้อำนาจโดยมิชอบและผูกขาดอำนาจ คิดจะตั้งตนเป็นใหญ่ ในช่วงเช้าของวันที่ 16 มิถุนายน มีการเรียกประชุมขุนนาง เมื่อเกา ก๋งเดินมาถึงประตูฮุ่นจี่ (会极门) ขันทีหวัง เจิน (王榛) ได้อ่านประกาศประณามว่ามหาอำมาตย์เกากงเผด็จการปกครอง เขาได้ยึดอำนาจเกียรติยศทั้งหมดของราชสำนักไว้ที่ตัวเอง และไม่ยอมรับอำนาจของจักรพรรดิ เมื่อเกา ก๋งได้ฟังจบก็หน้าซีดเผือด เหงื่อตกราวกับสายฝน และไม่สามารถลุกขึ้นยืนได้ จาง จฺวีเจิ้งได้เดินมาประคองให้ลุกขึ้น ทั้งนี้เกา ก๋งเกือบได้รับโทษประหารโชคดีที่ หยาง ปั่ว (杨博) เสนาบดีกระทรวงมหาดไทย และขุนนางคนอื่นๆ ได้ช่วยเขาไว้จึงรอดตาย เกา ก๋งออกจากตำแหน่งกลับบ้านเกิด
ก่อนที่เกา ก๋งจะเสียชีวิต ได้เขียน (病榻遗言) สี่เล่มโดยบรรยายถึงการสมรู้ร่วมคิดของจาง จฺวีเจิ้ง กับเฟิ่ง เป่าอิน (冯保阴) เพื่อชิงตำแหน่งโฉวฝู่ เขาอธิบายว่าจาง จฺวีเจิ้งเป็นคนที่หน้าเนื้อใจเสือและชั่วร้าย ภายหลังที่จาง จฺวีเจิ้งถึงแก่กรรมงานเขียนนี้ถูกตีพิมพ์อย่างแพร่หลายกระตุกให้จักรพรรดิว่านลี่ยกเลิกนโยบายของจาง จฺวีเจิ้ง
ในรัชศกว่านลี่ปีที่ 5 (ค.ศ. 1577) จาง จฺวีเจิ้งเดินทางกลับไปยังบ้านเกิดของเขาที่เทศมณฑลเจียงหลิง ในมณฑลหูเป่ย์เพื่อฝังศพของบิดา ด้วยเหตุที่ต้องเดินทางผ่านบ้านเกิดของเกา ก๋ง จาง จฺวีเจิ้งจึงถือโอกาสไปเยี่ยมเกา ก๋งด้วย และเมื่อทั้งสองพบกันก็ได้ร้องไห้
ในวันที่ 2 กรกฎาคม รัชศกว่านลี่ปีที่ 6 (ค.ศ. 1578) เกา ก๋งถึงแก่กรรมที่บ้านเกิดเมืองซินเจิ้งในมณฑลเหอหนาน เมื่ออายุได้ 67 ปี
ภายหลังจากที่เกา ก๋งถึงแก่กรรมในรัชศกว่านหลี่ปีที่ 30 (ค.ศ. 1602) จักรพรรดิว่านลี่ได้มอบตำแหน่งไท่ซือ (太师) ให้กับเกา ก๋ง และพระราชทานสมัญญานามว่า เหวินเซียง (文襄)
หรนาซ สันธู

| หรนาซ สันธู |
| --- | --- |
หรนาซ สันธู นางงามจักรวาล 2021
เกิด: หรนาซ สันธู  (2000-03-03) 3 มีนาคม ค.ศ. 2000 (24 ปี) อำเภอคุรทาสปุระ รัฐปัญจาบ
อาชีพ: นักแสดง นางแบบ
ส่วนสูง: 1.76 เมตร (5 ฟุต 9 1⁄2 นิ้ว)
ผู้ดำรงตำแหน่งการประกวดความงาม
สีผม: ดำ
สีตา: น้ำตาล
รางวัล: เฟมีนามิสอินเดีย 2019 (12 คนสุดท้าย) มิสดีวา 2021 (ชนะเลิศ) นางงามจักรวาล 2021 (ชนะเลิศ)
หรนาซ เการ์ สันธู (เทวนาครี: हरनाज़ कौर संधू, Harnaaz Kaur Sandhu, เกิด 3 มีนาคม 2000) เป็นนางแบบและนางงามชาวอินเดีย ผู้ชนะนางงามจักรวาล 2021, มิสดีวา 2021, เฟมีนามิสอินเดียปัญจาบ 2019 และถือเป็นคนอินเดียคนที่สามที่ชนะนางงามจักรวาล
ชีวิตในวัยเด็กและการศึกษา

สันธูเกิดและเติบโตในอำเภอคุรทาสปุระ รัฐปัญจาบ ครอบครัวของเธอเป็นศาสนิกชนศาสนาซิกข์ เธอจบการศึกษาจากโรงเรียนรัฐบาลศิวาลิก ก่อนหน้าที่จะเป็นนางงาม เธอเคยศึกษาด้านการปกครองสาธารณะ (public administration)
หรนาซ สันธู เข้าร่วมการแข่งขันนางงามตั้งแต่เป็นวัยรุ่น เธอเคยเป็นมิสจันฑีครห์ 2017 และ มิสแม็กซ์อีเมิร์จจิงสตาร์อินเดีย 2018 ตามด้วยเฟมีนามิสอินเดียปัญจาบ 2019 ที่ซึ่งเธอติดท็อป 12 คนสุดท้าย
แหล่งข้อมูลอื่น

หรนาซ สันธู ที่อินสตาแกรม
| ก่อนหน้า> รางวัลและความสำเร็จ | รางวัลและความสำเร็จ | หรนาซ สันธู> รางวัลและความสำเร็จ | รางวัลและความสำเร็จ | ถัดไป> รางวัลและความสำเร็จ |
| --- | --- | --- | --- | --- |
|  อันเดรอา เมซา |  | นางงามจักรวาล  (2021) |  |  อาร์บอนนีย์ เกเบรียล |
| แอดลีน คัสเตลีโน |  |  มิสดีวา   (2021) |  | ดิวิตา ราย (แต่งตั้ง) |
| อันนา เคลร์ |  |  เฟมินา มิสอินเดีย   (2019) |  | กรุณา สิงห์ |
หยิน หย่านเหลียง

| หยิน หย่านเหลียง 尹衍樑 |
| --- | --- |
หยินในพิธีมอบรางวัลถังครั้งแรก ค.ศ. 2014
เกิด:  (1950-08-16) 16 สิงหาคม ค.ศ. 1950 (74 ปี) ไทเป, ไต้หวัน
สัญชาติ: ไต้หวัน
การศึกษา: มหาวิทยาลัยวัฒนธรรมจีน  มหาวิทยาลัยแห่งชาติไต้หวัน  มหาวิทยาลัยแห่งชาติเจิ้งจื้อ
อาชีพ: นักธุรกิจ
มีชื่อเสียงจาก: ผู้ก่อตั้งรางวัลถัง
ตำแหน่ง: ประธานกลุ่มบริษัทร่วนไท่ (潤泰企業集團, Ruentex Financial Group)
คู่สมรส: หวังฉี่ฟาน (王綺帆)
บุตร: 2
บิดามารดา: (บิดา) หยิ่นชูเถียน (尹書田)
หยิน หย่านเหลียง (จีน: 尹衍樑; พินอิน: Yǐn Yǎnliáng) หรือ ซามูเอล หยิน (อักษรโรมัน: Samuel Yin) เป็นนักธุรกิจชาวไต้หวันประธานกลุ่มบริษัทร่วนไท่ (จีน: 潤泰企業集團, อังกฤษ: Ruentex Financial Group) และผู้ให้กำเนิด "รางวัลถัง" (Tang Prize)
ประวัติ

หยินเกิดเมื่อวันที่ 16 สิงหาคม ค.ศ. 1950 สำเร็จการศึกษาด้านประวัติศาสตร์จากมหาวิทยาลัยวัฒนธรรมจีนในกรุงไทเป ก่อนจะสำเร็จการศึกษาระดับปริญญาโทด้านธุรกิจที่มหาวิทยาลัยแห่งชาติไต้หวันในปี ค.ศ. 1982 จากนั้นศึกษาต่อระดับปริญญาเอกที่มหาวิทยาลัยแห่งชาติเจิ้งจื้อก่อนจะสำเร็จการศึกษาในปี ค.ศ. 1986
ธุรกิจ

หยินเป็นประธานของกลุ่มบริษัทร่วนไท่ บริษัทด้านการลงทุนในธุรกิจสิ่งทอ ค้าปลีก การเงิน และอสังหาริมทรัพย์ตั้งแต่ปี ค.ศ. 1994 บริษัทก่อตั้งขึ้นที่จีนก่อนจะย้ายมาอยู่ที่ไต้หวัน มีการลงทุนทั้งในจีนและไต้หวัน หยินมีชื่อเสียงในการเป็นผู้ส่งเสริมผู้ประกอบการและวิสาหกิจเริ่มต้น ประสบความสำเร็จในธุรกิจจนมีทรัพย์สินสุทธิมากถึง 2.7 พันล้านดอลลาร์สหรัฐในเดือนมีนาคม ค.ศ. 2020 เป็นมหาเศรษฐีที่ร่ำรวยอันดับต้น ๆ ของไต้หวัน
รางวัลถัง

หยินเป็นผู้ให้กำเนิดรางวัลถังเมื่อปี ค.ศ. 2012 อันเป็นรางวัลที่คล้ายกับรางวัลโนเบลสำหรับชาวเอเชีย ตั้งขึ้นเพื่อส่งเสริมงานวิจัยที่มีประโยชน์กับโลกและมนุษยชาติ ส่งเสริมวัฒนธรรมจีน และความสงบสุขของโลก ผู้ไดรับรางวัลในสาขาการพัฒนาที่ยั่งยืน ชีวเภสัชกรรม จีนศึกษา และกฎหมาย จะได้รับเงินรางวัลสาขาละ 1.7 ล้านดอลลาร์สหรัฐ
ไทยลีก รุ่นอายุไม่เกิน 23 ปี

| --- | --- |
องค์กรจัดการ: บริษัท ไทยลีก จำกัด
ก่อตั้ง: 2024; 0 ปีที่แล้ว (2024)
ฤดูกาลแรก: ไทยลีก รุ่นอายุไม่เกิน 23 ปี ฤดูกาล 2567
ประเทศ: ไทย
จำนวนทีม: 8 (ตั้งแต่ 2567)
ผู้สนับสนุน: การไฟฟ้าส่วนภูมิภาค
เว็บไซต์: Thai League
ปัจจุบัน: ไทยลีก รุ่นอายุไม่เกิน 23 ปี ฤดูกาล 2567
ไทยลีก รุ่นอายุไม่เกิน 23 ปี (อังกฤษ: Thai U23 League) เป็นฟุตบอลลีกอาชีพในประเทศไทยที่จัดขึ้นสำหรับนักฟุตบอลอายุไม่เกิน 23 ปีโดยเฉพาะ ก่อตั้งขึ้นโดยสมาคมกีฬาฟุตบอลแห่งประเทศไทย ในพระบรมราชูปถัมภ์ และอยู่ภายใต้การบริหารจัดการของบริษัท ไทยลีก จำกัด ซึ่งเป็นผู้รับผิดชอบในการดูแลการแข่งขันฟุตบอลในประเทศไทยทุกระดับ เพื่อส่งเสริมและพัฒนาฝีเท้าของนักฟุตบอลเยาวชนชาวไทยอายุไม่เกิน 23 ปี การแข่งขันนี้ถือเป็นเวทีสำคัญที่ให้นักเตะดาวรุ่งได้โชว์ความสามารถและพัฒนาตนเองสู่การเป็นนักฟุตบอลอาชีพ
เป้าหมายหลักของไทยลีก รุ่นอายุไม่เกิน 23 ปี คือเพื่อส่งเสริมและพัฒนานักเตะเยาวชนชาวไทยให้ได้รับประสบการณ์และแสดงทักษะของพวกเขา เพื่อเป็นการปั้นนักเตะดาวรุ่งให้ก้าวขึ้นมาสู่ทีมชาติไทยในอนาคต นอกจากนี้ ทางลีกยังมีกฎห้ามใช้นักเตะต่างชาติลงทำการแข่งขัน เพื่อให้โอกาสนักเตะเยาวชนชาวไทยได้ฝึกฝนและพัฒนาอย่างเต็มที่ โครงการนี้สอดคล้องกับวิสัยทัศน์ของสมาคมกีฬาฟุตบอลแห่งประเทศไทยในการเฟ้นหาและพัฒนานักฟุตบอลดาวรุ่งให้ก้าวขึ้นมาสร้างชื่อเสียงให้กับตัวเองในวงการฟุตบอลไทย ทางลีกเปิดโอกาสให้กับนักฟุตบอลอายุไม่เกิน 23 ปี ได้ลงแข่งขันอย่างสม่ำเสมอ เพื่อพัฒนาฝีเท้าและความฟิต โดยเฉพาะอย่างยิ่งสำหรับนักเตะที่อาจไม่ได้รับโอกาสลงสนามในทีมชุดใหญ่ของสโมสร หรือผู้ที่กำลังฟื้นฟูร่างกายจากอาการบาดเจ็บ
ไทยลีก รุ่นอายุไม่เกิน 23 ปี เป็นลีกฟุตบอลที่มุ่งเน้นพัฒนาผู้เล่นชาวไทยอายุไม่เกิน 23 ปี เพื่อปั้นนักเตะฝีเท้าดีเข้าสู่ทีมชาติไทยชุดใหญ่ เป้าหมายหลักของลีกคือการสร้างทัพนักเตะรุ่นใหม่ที่มีคุณภาพและประสบการณ์ เพื่อยกระดับวงการฟุตบอลไทยในอนาคต มีเป้าหมายเพื่อพัฒนานักเตะดาวรุ่งให้มีประสบการณ์การแข่งขันที่สูงขึ้น และเตรียมความพร้อมสำหรับการเล่นในระดับที่สูงกว่าต่อไป การใช้วิธีนี้เป็นการลงทุนระยะยาวในการพัฒนานักฟุตบอลไทยให้มีฝีเท้าดีขึ้น และยังช่วยให้ทีมชาติมีนักเตะที่มีคุณภาพมากขึ้น เป็นหนึ่งในโครงการสำคัญที่สมาคมกีฬาฟุตบอลแห่งประเทศไทยริเริ่มขึ้น เพื่อส่งเสริมและพัฒนาศักยภาพนักฟุตบอลเยาวชนชาวไทย ให้มีเส้นทางอาชีพที่ชัดเจนและเติบโตขึ้นสู่ระดับทีมชาติและลีกอาชีพในอนาคต ลีกนี้มีบทบาทสำคัญในการพัฒนานักเตะไทยให้เติบโตอย่างยั่งยืน ด้วยการมอบโอกาสในการแข่งขันอย่างสม่ำเสมอ ซึ่งเป็นรากฐานสำคัญในการสร้างความสำเร็จให้กับฟุตบอลไทยในอนาคตทั้งในและต่างประเทศ
ประวัติ

ไทยลีก รุ่นอายุไม่เกิน 23 ปี ก่อตั้งขึ้นโดยกำหนดเปิดฤดูกาลในปี พ.ศ. 2567 ได้รับการสนับสนุนจากการไฟฟ้าส่วนภูมิภาค (กฟภ.) ซึ่งเป็นสปอนเซอร์หลักของการแข่งขันในฤดูกาลแรก เนื่องจากความร่วมมือนี้ ลีกจึงเปลี่ยนชื่อเป็น พีอีเอ ยู23 ยังสเตอร์ ลีก เพื่อสะท้อนถึงความร่วมมือดังกล่าว การไฟฟ้าส่วนภูมิภาค (PEA) เข้ามาเป็นผู้สนับสนุนสะท้อนให้เห็นถึงความมุ่งมั่นในการพัฒนานักฟุตบอลเยาวชนไทย ในฤดูกาลแรก มีทีมเข้าร่วมแข่งขันทั้งหมด 8 ทีม โดยประกอบไปด้วยสโมสรจากไทยลีก จำนวน 5 ทีม และสโมสรจากไทยลีก 2 จำนวน 3 ทีม โครงสร้างของลีกนี้ไม่เพียงแต่แสดงให้เห็นถึงความมุ่งมั่นในการพัฒนานักเตะที่มีความสามารถในทุกระดับของวงการฟุตบอลไทยเท่านั้น แต่ยังมีเป้าหมายเพื่อสร้างสภาพแวดล้อมการแข่งขันที่เหมาะสำหรับนักเตะอายุไม่เกิน 23 ปี เพื่อเป็นเวทีสำคัญในการพัฒนาทักษะและเตรียมความพร้อมสำหรับการแข่งขันในระดับที่สูงขึ้น
สโมสร > รายชื่อทีมชนะเลิศ

| # | ฤดูกาล | ชนะเลิศ (รางวัล 500,000 บาท) | รองชนะเลิศ (รางวัล 250,000 บาท) | อันดับ 3 (รางวัล 150,000 บาท) | อันดับ 4 (รางวัล 100,000 บาท) | หัวหน้าผู้ฝึกสอนทีมชนะเลิศ |
| --- | --- | --- | --- | --- | --- | --- |
| 1 | 2567 | หนองบัว พิชญ ยู23 | บุรีรัมย์ ยูไนเต็ด ยู23 |  |  |  อัฒฐพงษ์ ศิริภักดิ์ |
รูปแบบการแข่งขัน

ไทยลีก ยู23 ใช้ระบบการแข่งขันแบบพบกันหมด ทุกทีมจะต้องพบกันหมด ทั้งในฐานะทีมเหย้าและทีมเยือน ทางลีกใช้ระบบการแข่งขันแบบเก็บคะแนน ทีมใดมีคะแนนรวมสูงสุดเมื่อจบฤดูกาล จะได้เป็นแชมป์ประจำฤดูกาล ฤดูกาลแรกมีทีมเข้าร่วมทั้งหมด 8 ทีม ประกอบไปด้วย 5 ทีมจากไทยลีก และ 3 ทีมจากไทยลีก 2
รายการฤดูกาลแข่งขัน

| ฤดูกาล | จำนวนทีม | ชนะเลิศ | รองชนะเลิศ |
| --- | --- | --- | --- |
| 2567 | 8 | หนองบัว พิชญ ยู23 | บุรีรัมย์ ยูไนเต็ด ยู23 |
หม่อมเจ้าทองคำเปลว ทองใหญ่

| หม่อมเจ้าทองคำเปลว ทองใหญ่ |
| --- | --- |
หม่อมเจ้า ชั้น 4

ประสูติ: 1 เมษายน พ.ศ. 2455
สิ้นชีพตักษัย: 23 กรกฎาคม พ.ศ. 2553 (98 ปี)
พระบุตร: หม่อมราชวงศ์กัณหา ทองใหญ่ หม่อมราชวงศ์ชาลี ทองใหญ่ หม่อมราชวงศ์อุษณีย์ ณ นคร หม่อมราชวงศ์พิณทอง อังศุสิงห์
ราชสกุล: ทองใหญ่
ราชวงศ์: จักรี
พระบิดา: พระเจ้าบรมวงศ์เธอ กรมหลวงประจักษ์ศิลปาคม
พระมารดา: หม่อมนวม ทองใหญ่ ณ อยุธยา
หม่อมเจ้าทองคำเปลว ทองใหญ่ (1 เมษายน พ.ศ. 2455 – 23 กรกฎาคม พ.ศ. 2553) เป็นพระโอรสลำดับที่ 22 ในพระเจ้าบรมวงศ์เธอ กรมหลวงประจักษ์ศิลปาคม ประสูติแต่หม่อมนวม ทองใหญ่ ณ อยุธยา มีโสทรเชษฐาและโสทรเชษฐภคินี 8 องค์
การศึกษา

หม่อมเจ้าทองคำเปลวทรงสำเร็จการศึกษาระดับชั้นมัธยมศึกษาจากโรงเรียนเทพศิรินทร์ หลังจากนั้นทรงเข้าศึกษาต่อยังคณะรัฐศาสตร์ จุฬาลงกรณ์มหาวิทยาลัย (รัฐศาสตร์รุ่นแพแตก) เริ่มมาจากในปี พ.ศ. 2476 ได้มีการประกาศใช้พระราชบัญญัติมหาวิทยาลัยวิชาธรรมศาสตร์และการเมือง พ.ศ. 2476 ซึ่งมาตรา 5 แห่งพระราชบัญญัติว่าให้โอนคณะนิติศาสตร์และรัฐศาสตร์ ในจุฬาลงกรณมหาวิทยาลัย ตลอดจนทรัพย์สินและงบประมาณของคณะเหล่านั้นมาขึ้นต่อมหาวิทยาลัยนี้ก่อน และในวันที่ 1 เมษายน พ.ศ. 2477 คณะรัฐศาสตร์แห่งจุฬาลงกรณมหาวิทยาลัยได้สิ้นสภาพความเป็นคณะลง ในขณะนั้นนิสิตคณะรัฐศาสตร์จุฬาฯ ซึ่งกำลังศึกษาอยู่ปีที่ 2 จึงต้องไปเรียนต่อที่คณะรัฐศาสตร์ มหาวิทยาลัยวิชาธรรมศาสตร์และการเมือง ดังที่คุณชะลอ วนะภูติ ได้บันทึกไว้ว่า
"การที่เราเรียน ๆ อยู่ดี ๆ แล้วมีประกาศทางราชการให้ยุบคณะที่จุฬาลงกรณ์มหาวิทยาลัย ทั้ง ๆ ที่เรียนค้างอยู่และไปยุบเอารุ่นพี่ปีสองแล้วเข้าด้วยกันเช่นนี้ ต่อมาพวกเราทั้งหมดถูกลอยแพจึงมีผู้ขนานนามว่านักเรียน รัฐศาสตร์รุ่นแพแตก คือแตกเหมือนแพ แตกแล้วลอยเปะปะไปทั่วแผ่นดิน"